Fluturi şi molii 



Lepidopterele, nume generic dat tuturor speciilor de fluturi şi molii, au apărute pentru 
prima dată cu peste 100 de milioane de ani în urmă în perioada dinozaurilor, şi în ciuda unui 
ciclu de viaţă complicată, ele au o serie de mijloace isteţe care le ajută să supravieţuiască în 
mediul lor. 

Lepidopterele se găsesc în aproape toate colţurile lumii, în afară de Polul Nord şi Polul 
Sud. Chiar şi în regiunea arctică există fluturi care rezistă în timpul iernii lungi pentru a se 
bucura de scurta vară arctică. Ei sunt mai răspândiţi la tropice decât în America de Nord şi în 
Europa, dar numai în Marea Britanie, de exemplu, există 2.500 de specii diferite de fluturi şi 
molii. 



Foto: Un fluture coada rândunicii, din zonele tropicale, ţinându-şi aripile întinse. 
Coada rândunicii europeană iese dintr-o nimfă. Aripile i s-au întins şi întărit, 
pregătite de zbor. 




Ei se găsesc într-o mare varietate de habitate. Unii trăiesc în munţi, la înălţimi mari, pe 
când alţii trăiesc numai pe insule oceanice, iar unele molii chiar îşi petrec majoritatea vieţii în 
ape dulci - chiar şi fluturii maturi înaripaţi înoată pe sub apă. în ape sărate nu trăiesc 
lepidoptere, dar se ştie că şi dintre insecte, cele mai adaptate şi mai răspândite vietăţi, numai 
foarte puţine trăiesc în apă sărată. 



Fluture sau molie? 

Ordinul Lepidoptera are două subordine: Homoneura şi Heteroneura. La prima vedere 
speciile din cele două subordine sunt greu de deosebit, deoarece ele au multe asemănări. O 
diferenţă generală este că speciile din cel de-al doilea subordin, fluturii, au pe cap antene 
prevăzute cu noduri la capete, pe când cele din primul, moliile, au antene subţiri, ascuţite sau 
"împănate". 



Există şi diferenţe între felul în care aripile sunt unite cu cele posterioare pe cele două 
laturi. Mai există şi alte diferenţe mici. De exemplu, majoritatea speciilor de molii zboară în 
timpul nopţii şi majoritatea speciilor de fluturi zboară în timpul zilei. Insă pentru a complica 
lucrurile, există unele specii de molii care zboară în timpul zilei, la fel cum şi printre fluturi 
există specii care zboară în timpul nopţii. De asemenea, oamenii le consideră pe primele nişte 
vietăţi neinteresante - nişte insecte maro "îmblănite" care flutură în jurul luminii. Dar de 
fapt printre ele există multe specii frumos colorate, aşa cum există şi fluturi neinteresanţi. Ba 
mai mult, există peste 15.000 de specii de fluturi, dar peste 150.000 de specii de molii. 



Foto: Omida fluturelui coadă de 
rândunică. Când este deranjată ea 
secretă o cantitate mică de substanţă de 
un roşu aprins prin spatele capului, care 
emană un miros neplăcut 
pentru a îndepărta prădătorii. 

Foto: Aceste trei imagini arată omida (larva) şi nimfa (pupa) fluturelui coada 
rândunicii. 



Ciclul vieţii lepidopterelor 

Ciclul vieţii are patru faze: oul, omida (larva), nimfa sau pupa şi fluturele matur, 
zburător. Ultima fază nu numai că permite insectei să se răspândească şi să colonizeze noi 
regiuni, dar este şi faza de reproducere, în timpul căreia are loc înmulţirea. După împerechere, 
de obicei femelele îşi depun ouăle separat, sau în grupuri pe un tip specific de plantă sau de 
sursă de hrană: cea pe care o vor mânca omizile din următoarea fază. Dacă femela depune 
ouăle într-un loc greşit, atunci omizile, când vor ieşi din ouă, nu se vor putea hrăni şi vor 
muri. La unele specii, la care omizile se hrănesc cu o gamă largă de plante, ouăle sunt depuse 
în timpul zborului şi sunt împrăştiate. 




Foto: Molia împăratul auriu 
din India, cu "ochii" vizibili pe 
aripi. Aceştia seamănă cu ochii 
unui animal mai mare şi astfel îi 
ajută să îndepărteze prădătorii. 
Deşi nu sunt vizibile când molia 
se află în repaus, aceste pete ies 
la iveală când este deranjată 
speriind prădătorul şi 
permiţându-i să scape. De 
asemenea, fluturii şi moliile se 
bazează pe culoare şi camuflaj 
ca mijloace de apărare. 



Foto: Un fluture african se pregăteşte 
să mănânce. Fluturii se hrănesc din 
flori viu colorate cu miros puternic. 
Majoritatea acestor flori sunt roşii, 
portocalii sau roz, culori pe care le pot 
vedea bine. Fluturii se hrănesc cu 
nectar, un lichid dulce aflat în 
majoritatea florilor, pe care îl extrag 
prin introducerea proboscidei în 
floare. Florile produc nectar exclusiv 
pentru a atrage insectele. 




Din ouă ies omizile - nişte vietăţi tubulare formate din inele de chitină. Omida este un 
fel de tub făcut pentru a se hrăni, dar ea are simţuri ascuţite care o ajută să supravieţuiască şi 
să evite să fie mâncată de numeroşii săi duşmani. 





Foto: Fluturele căpitan 
brun. Poziţia sa de repaus 
este specifică mai degrabă 
moliilor şi are antene fine şi 
ascuţite, şi nu prevăzute cu 
noduri la capete ca 
majoritatea fluturilor. 



Foto: Fluturii perlă se 
găsesc în Europa şi nordul 
Asiei, dar numărul lor este 
în scădere în vestul Europei 
şi în Marea Britanic 




Omizi colorate 

Omizile apar într-o mare varietate de forme, mărimi şi culori. Multe sunt bine 
camuflate pe plantele cu care se hrănesc, pe când altele au culori aprinse. Omida moliei 
cinabru, care se hrăneşte cu planta otrăvitoare numită rugină, este şi el otrăvitor şi afişează 
acest fapt prin culorile sale vii. 




Foto: Principalele caracteristici ale omizii fluturelui alb al verzei. Are şase ochi simpli 
(oceli) pe ambele laturi şi mandibule, cu muşcătura puternică, folosite la mestecat. 

Deşi majoritatea omizilor se hrănesc cu plante, există şi unele care mănâncă alte 
insecte. Unele omizi mănâncă păduchi de plante şi alte insecte parazite, des întâlnite la plante. 
Unele omizi ale fluturilor geometrizi hawaieni sunt chiar specializate în prinderea muştelor. 
Ele se ridică pe picioarele posterioare, semănând cu nişte ramuri mici, şi când musca le 
atinge, se întorc repede şi o prind. 

Omizile au falei mari, bine dezvoltate, care le permit să roadă materiale destul de tari. 
Omizile moliei de casă, paraziţi răspândiţi în multe ţări, pot să roadă covoare din fibre 
sintetice când sunt în căutarea hranei. Deşi nu e sigur că ele pot să digere fibrele artificiale, 
totuşi pot să le deterioreze, şi în multe părţi ale lumii moliile sunt o adevărată problemă. 

Fasolea săritoare, o mică sămânţă a unei plante din Mexic (de fapt, nu este fasole), 
sare deoarece omida din ea se zvârcoleşte repede, determinând fasolea să sară. Odată ce 
omida îşi croieşte drum prin fasole, aceasta încetează să mai sară. 




Foto: Fluturele albastru 
european, în poziţie de repaos 
a aripilor anterioare şi 
posterioare. Antenele cu 
noduri în vârf sunt tipice 
pentru majoritatea fluturilor. 



Unele omizi sunt paraziţi periculoşi, distrugând culturile de bumbac, de cereale sau de 
varză. Alte omizi atacă recoltele după ce sunt înmagazinate, după cules, cauzând pierderi 
mari, însă unele omizi au un rol benefic. In unele părţi ale Australiei, ele se găsesc în număr 
mare în stratul de frunze căzute şi contribuie la descompunerea lor, transformându-le în 
humus. In alte locuri, acest rol revine râmelor. 





Foto: Fluturele Adonis 
alb astru împ er echindu- 
se. Aceasta este poziţia 
adoptată de toţi fluturii 
şi moliile şi a dat naştere 
poveştilor despre fluturi 
cu două capete. 



antenă 



Foto: Capul unui fluture şi 
al unei molii. Gurile sunt 
adaptate la hrănirea cu 
nectar. Maxilarele sunt 
foarte lungi şi sunt unite 
prin cârlige şi ace, formând 
un tub numit proboscidă. 




Nimfa 

A treia fază a vieţii lepidopterelor este faza de nimfa, sau pupă. Ele trec toate prin 
această fază, care marchează tranziţia, sau metamorfoza, de la omida târâtoare la fluturele 
matur înaripat. Omida încetează să se hrănească, îşi găseşte un loc ferit unde îşi lasă pielea 
exterioară şi produce pupa rezistentă. Aceasta protejează insecta în timpul reorganizării 
complete a corpului său. 

Deşi nimfa sau pupa este adesea considerată faza de odihnă, deoarece din exterior 
semnele de viaţă sunt puţine, în interior are loc o activitate intensă. Corpul omizii este 
transformat în fluture. în cele din urmă, când transformarea s-a sfârşit, din nimfa iese o insectă 
mototolită, deloc asemănătoare cu frumoasa fiinţă din final. Apoi aripile i se întind treptat pe 
măsură ce este pompat lichid prin nervuri. Odată ce aripile s-au întins complet, minunatul 
fluture este gata de zbor. 

Structura fluturelui matur 

Corpul fluturelui matur este format dintr-o serie de inele întărite dintr-o substanţă tare 
numită chitină. De un interes mai mare sunt probabil numeroşii detectori pe care îi au 
lepidopterele pentru a le da informaţii despre mediul lor. 

In mare parte, structurile aflate pe capul lepidopterelor sunt asemănătoare, şi sunt 
folosite pentru a detecta mişcările din jurul lor. Lepidopterele au un creier şi ochi compuşi 
bine dezvoltaţi, care sunt deosebit de sensibili la mişcare: dacă încercăm să ne apropiem de un 
fluture, acesta observă extrem de rapid mişcarea. Pe când toate lepidopterele au o vedere 
ageră, multe specii de molii pot detecta şi ultrasunetele emise de lilieci, care se hrănesc cu 
molii de noapte. Unele chiar şi-au dezvoltat un sunet special care bruiază "radarul" şi îl face 
să judece greşit poziţia moliei. 

Antenele lungi de pe capul fluturilor sunt folosite pentru detectarea mirosului şi a 
mişcărilor aerului. Ele pot detecta urme minuscule ale mirosului sau al unei surse de hrană de 
la distanţă foarte mare. Prin detectarea creşterii intensităţii mirosului pe măsură ce înaintează, 
fluturii îl pot urmări şi pot găsi sursa mirosului. Ei îşi folosesc şi picioarele pentru a "gusta" 
planta pe care se află; această proprietate poate fi folosită de femelă odată cu alte simţuri, 
pentru a identifica locul în care să-şi depună ouăle. 

Limba încolăcită, sau proboscida, de sub cap, pe care o pot întinde şi încolăci în voie, 
este folosită la hrănire. Lepidopterele se hrănesc cu lichide pe care le sorb. Hrana lor 
principală, nectarul, se află adesea în adâncul florilor, iar proboscida poate să se întindă şi să 
pătrundă în ele. Totuşi, nu toate lepidopterele au o proboscidă dezvoltată, şi mulţi fluturi 
maturi nu se hrănesc deloc, trăind din energia stocată în faza de larvă. 

Structurile folosite pentru împerechere se află la capătul posterior. Când masculul şi 
femela se împerechează, ei sunt orientaţi în direcţii opuse ceea ce a dat naştere la poveşti 
despre fluturi cu două capete. 

Mărimea şi forma 

Cea mai mare molie are o anvergură a aripilor de peste 300 mm, de peste 100 de ori 
mărimea celor mai mici molii inelare, a căror anvergură este de sub 3 mm. Multe specii de 
molii au aripile de forme ciudate. Numele de "molie cu multe pene" este dat unui grup de 
molii mici care au aripile anterioare şi posterioare împărţite în şase segmente separate. 

Unele dintre moliile africane zygaenid au aripile posterioare alungite formând o 
panglică. La multe specii de molii, dar nu şi la fluturi femelele nu zboară, având aripi foarte 
mici sau neavându-le deloc. Toţi masculii au aripi complet dezvoltate şi pot zbura. Moliile 
care trăiesc pe insule au adesea aripi foarte mici şi mai degrabă sar decât zboară. Ele sar 



deoarece pe o insulă bătută de vânt, o insectă zburătoare mică poate fi uşor purtată în larg 
unde ar muri. La aceste specii aripile sunt complet dezvoltate odată ce s-au întins după ce 
insecta a ieşit din nimfa, şi ele nu mai cresc. 




Culori şi modele 

Numele ştiinţific al fluturilor şi moliilor - lepidoptere - înseamnă "aripă cu solzi". 
Aceasta se referă la "praful" fin care ne rămâne pe degete dacă prindem un fluture. Fiecare 
solz mic poate fi colorat şi poate avea creste fine pe suprafaţă. Solzii sunt aranjaţi pe aripi (şi 
pe corp) în rânduri suprapuse asemenea ţiglelor de pe acoperiş. Astfel se formează şi culorile 
fluturilor. 




Foto: Specific pentru omida 
moliei lemnului câinesc este 
coada în formă de ţeapă. Ea este 
adesea agitată ameninţărilor în 
ciuda faptului că este inofensivă. 



Fluturii şi moliile, alături de flori, au cea mai largă gamă de culori şi modele dintre 
toate fiinţele vii. Semnele lepidopterelor servesc mai multor scopuri, printre care găsirea 
partenerilor pentru împerechere. De asemenea, semnele le pot camufla, protejându-le de 
prădători. Uneori camuflajul este atât de desăvârşit încât fluturele nemişcat poate arăta ca o 
frunză, chiar şi cu imitaţii de găuri în aripă, care arată ca mici defecte ale frunzelor. Alţi 
fluturi au modele în alb şi negru care seamănă cu excrementele păsărilor când fluturele stă 
nemişcat. 

Deoarece fluturii şi moliile nu pot să înţepe sau să muşte, ei trebuie să adopte alte 
modalităţi de protecţie, iar culorile aprinse pot fi un semn că ei nu sunt buni de mâncat. Multe 
lepidoptere au otrăvuri în corp, adesea provenite din plantele cu care se hrănesc. Acestea sunt 
inofensive pentru ele, dar au un gust neplăcut pentru păsări sau alţi prădători; odată ce o 
pasăre descoperă că un fluture viu colorat sau de un roşu aprins nu e bun la gust, ea va evita 
alte insecte de culori asemănătoare. 



Unele lepidoptere neotrăvitoare copiază modelele celor otrăvitoare; această proprietate se 
numeşte mimetism. Alţi fluturi adoptă o formă similară de protecţie. Imitând viespile care 
înţeapă. Mulţi fluturi şi molii au cercuri mari şi colorate pe aripi, care seamănă cu nişte ochi. 
Acestea pot să sperie animale mici care vor să îi atace. Când insecta e în repaos, aceste pete 
sunt ascunse, dar când ea e deranjată, ele sunt imediat scoase la iveală pentru a speria 
animalul prădător şi a da fluturelui timp să scape. 

De-a lungul timpului, oamenii au apreciat frumoasele culori şi modele ale 
lepidopterelor. Fluturii pot fi văzuţi în picturile de pe mormintele egiptene şi pe picturile 
medievale, chinezeşti, pe mătase, precum şi pe pânzele artiştilor moderni. 

Ei sunt importanţi şi din alte motive, precum polenizarea plantelor, un proces necesar 
pentru formarea seminţelor. Lepidopterele sunt folosite şi pentru control biologic. Un 
exemplu clasic a fost introducerea în Australia a unei molii mici numită cactoblastis pentru a 
controla cactusul răspândit cunoscut sub numele de pară ţepoasă. Cactusul a invadat suprafeţe 
mari de păşuni pentru oi distrugându-le. Omizile cactoblastis s-au hrănit cu acest cactus 
provocând putrezirea lui. Para ţepoasă a fost distrusă şi în cele din urmă pământul a redevenit 
păşune pentru oi. 

Lepidopterele şi omul 

Lepidopterele sunt hrana multor animale printre care se numără şi specii consumate de 
oameni, precum puii şi gâştele. Astfel, ele formează o parte din circuitul hranei de care 
depindem noi. Fluturii sunt sensibili la schimbări şi faptul că sunt atât de remarcabili îi face 
indicatori ideali pentru sănătatea mediului. Cu cât există mai multe specii şi un număr mai 
mare de exemplare în cadrul fiecăreia, cu atât mediul este mai sănătos. 



Foto: Molia lemnului 
câinesc la maturitate. 
Această specie se 
găseşte în toată 
Europa, nordul Asiei 




Este important să nu uităm o altă utilitate însemnată a lepidopterelor: toată mătasea 
naturală pe care o folosim provine din pânza ţesută de omizile fluturilor de mătase. Deşi în 
această epocă a ale fibrelor artificiale suntem mai puţin dependenţi de mătase, ea este încă 
mult folosită pentru confecţiile scumpe de lux. 

Paraziţi 

Pe lângă speciile de lepidoptere cu rol benefic există şi multe specii de molii ale căror 
omizi se hrănesc cu plante pe care le consumă oamenii. Aceste specii parazite atacă culturile 
de cereale, pomii fructiferi şi chiar şiruri întregi de conifere, care uneori sunt total distruse de 
omizi. 




Foto: Omida moliei Cerura 
Vinula în poziţie defensivă. 
Cozile sunt agitate 
ameninţător şi dacă este 
atacată omida poate să 
secrete un jet iritant de acid 
formic dintr-o glandă 
specială din torace. 



Ideea că fluturii şi moliile, asemenea păsărilor, pot zbura pe distanţe mari a fost numai 
recent acceptată. în cea mai mare parte a lumii fluturii fac călătorii lungi, ţinându-se după 
vremea bună. în Marea Mediterană moliile tigru de Jersey zboară cu miile pentru a se adăposti 
la o mică cascadă pe Insula Rodos. Acest loc populat de fluturii frumos coloraţi este cunoscut 
sub numele de Valea Fluturilor şi este o mare atracţie turistică. In Australia numeroase molii 
bogong, mai puţin colorate migrează în Alpii Australieni unde rămân inactive în timpul verii 
calde şi secetoase. Toamna ele se întorc în regiuni mai joase, unde numărul lor mare creează 
uneori probleme. Aborigenii australieni obişnuiau să prindă aceste molii din munţi, pentru a le 
mânca. 



Adăposturi 

Probabil una din cele mai bine documentate migraţii, în parte pentru că este atât de 
mare şi uşor de remarcat şi zboară peste regiuni foarte populate, este migraţia fluturelui 
monarh, sau ceara albinei, în Statele Unite. Acest fluture îşi petrece iarna în adăposturi din 
Florida, California şi Mexic, unde numărul său este de ordinul milioanelor pe o suprafaţă 
limitată. Aceste adăposturi au devenit atracţii turistice. Primăvara fluturii migrează spre nord, 
femelele depunând ouăle în timp ce traversează Statele Unite. Pe măsură ce se formează 
fluturi noi, aceştia zboară mai departe spre nord, ajungând chiar până în Canada. în cele din 
urmă, aceşti fluturi vor începe marea migraţie înapoi spre sud la adăposturile de iarnă. Uneori 
fluturii monarh apar şi în Europa şi este posibil ca ei să fi zburat peste Atlantic. Acest lucru n 
este însă sigur, deoarece fluturele s-a stabilit pe Insulele Canare şi s-ar putea ca aceasta să fie 
sursa specimenelor din Europa. 



Foto: Mica molie iuca 
din sudul Americii de 
Nord polenizează iuca şi, 
în schimb, planta 
produce destule seminţe 
pentru a hrăni larvele 
moliei precum şi a-i 
asigura supravieţuirea. 




în Europa există mulţi migratori care ajung în părţile nordice în timpul primăverii şi al 
verii. De obicei, aceste migraţii sunt mai puţin spectaculoase decât cele ale fluturilor monarh 
şi adesea nu vedem decât apariţia bruscă în curţile noastre a amiralilor roşii, a moliilor scai şi 
a moliilor colibri. Aceşti fluturi nu pot supravieţui iernilor nordice şi ei îşi petrec lunile reci în 
sudul Europei sau în nordul Africii. Pe măsură ce primăvara pătrunde în regiunile nordice ale 
Europei aceşti fluturi migrează odată cu ea, ajungând în Scandinavia la sfârşitul primăverii. 
La venirea toamnei, majoritatea lor mor, dar se crede că unii migrează înapoi spre sud deşi 
există puţine dovezi clare în acest sens. Dacă încălzirea globală va progresa, atunci aceşti 
migratori probabil vor putea să supravieţuiască iernilor mai blânde din nord. 




Foto: Modelul asimetric şi 
culoarea moliei de oleandru 
o camuflează în frunziş. 



Conservarea 

Pentru a păstra fluturii aşa cum sunt în prezent este nevoie de un efort consistent 
pentru a întreţine habitatele în care trăiesc, deoarece activităţile noastre într-o zonă provoacă 
schimbări dramatice în cadrul multor specii. 




camuflaj 



r 



Foto: Sus, molie din Trinidad în poziţia de repaos şi în poziţia adoptată când este 
ameninţată. Ochii ies la iveală brusc, obtinându-se efect maxim. în centru molia 
albină şi molia viespe, amândouă bâzâie ca viespile şi majoritatea prădătorilor le 
ocolesc. Jos, molia piperată; varianta mai deschisă unde este bine camuflată în 
copacii acoperiţi cu licheni. Varianta mai închisă la culoare este mai bine camuflată 
în zonele industriale. 



Orice schimbare în vegetaţia unei zone îi afectează, indiferent că este vorba de 
agricultură, silvicultură, construcţii sau drenări. Nu numai că vor dispărea dacă locul este 
modificat, dar pot dispărea şi dacă natura este lăsată în voia ei. De exemplu, dacă o păşune 
rămâne neatinsă, vegetaţia creşte excesiv şi în cele din urmă vor apărea copaci, iar fluturii de 
păşune vor dispărea. Acest tip de schimbare poate avea loc în orice habitat. 

Numărul fluturilor şi al moliilor se modifică în fiecare an, însă dacă trebuie să aflăm 
câte specii există. Cel mai probabil vom observa schimbările numărului de fluturi care zboară 
ziua. 



Schimbările climaterice 

Fluturii sunt sensibili la schimbările climaterice şi care, sunt cauza multor fluctuaţii de 
număr. In Marca Britanie mai mulţi fluturi sunt la marginea arealului lor de răspândire. Ei 
sunt mai numeroşi spre sudul continentului şi în sudul Marii Britanii arealul lor acoperă o 
regiune foarte mică. încălzirea globală le-ar favoriza răspândirea spre nord, însa unii fluturi 
din regiunile nordice mai reci ar fi afectaţi în mod nefavorabil. 



Foto: Molia de rochiţa rândunicii 
hrănindu-se în timp ce se menţine 
în aer în fata florii. 





Pentru a monitoriza schimbările în multe părţi ale lumii, distribuţia fluturilor este 
trecută pe hărţi. Aceste hărţi sunt baza unor monitorizări ulterioare şi permit compararea 
schimbărilor de răspândire de-a lungul unor ani. Astfel se pot observa scăderile numerice 
grave şi se pot lua măsuri pentru încetinirea schimbărilor. 




Foto: Capul moliei 
cu capul brun. Când 
este în repaos, cu 
aripile strânse la 
spate, această insectă 
arată ca o ramură 
proaspăt ruptă 
acoperită cu licheni - 
un camuflaj care o 
protejează împotriva 
prădătorilor. 



Foto: Hartă cu traseele 
de migraţie în Europa 
a fluturelui amiral alb 
şi a moliei argintii. 




